Tänase päeva veetsid 4.a, 4.v ja 5.v klassi õpilased Murastes matkates ja mängides. Samal ajal said lapsed palju uusi teadmisi Läänemere kohta. Uurisime rannas ja metsas kasvavaid taimi, otsisime huvitavaid kive ja muid põnevaid aardeid. Kõigile meeldis eriti kalapüüdmise mäng. Vaatasime kaardilt, mis riigid asuvad Läänemere ääres ja arutasime, kuidas merd hoidma peab, et ta puhtamaks muutuks. Muraste rand ja matkarajad olid puhtad, aga ühe väikese kilekotitäie sodi korjasime ikka kokku. Aitäh toreda õuesõppe päeva eest Muraste looduskooli õpetajatele!
#000002
Siin on elektri, vee ja küttekulud perioodil juuni 2021 - märts 2022.
#000003
Aasta võrra varasemad andmed perioodi september 2020 kuni märts 2021:
#000004
Selle õppeaastal osalevad 5.v ja 4.a klass Eesti Toitumisnõustajate Ühenduse pilootprojektis "Meelte Kool". Projekti eesmärgiks on muuta laste toiduvalikuid mitmekesisemaks ja suurendada julgust proovida uusi maitseid. Kursuse jooksul avastatakse oma meeled ja maitsed ning õpitakse lugu pidama puu- ja köögiviljadest. Igal neljapäeval ootavad meie lapsed põnevusega, mida huvitavat Meelte kooli tunnis jälle õpime, teeme ja proovime.
#000005
1o.septembri õuesõppepäeva veetsid osad nooremate klasside õpilased seekord Anija mõisapargi saladuste rajal. Matkasime 2 kilomeetrit mööda põnevat rada. Retkejuhi abil õppisime tundma Eesti loodust. Äratasime üles kõik oma viis meelt: vaatasime , kuulatasime, nuusutasime, katsusime ja maitsesime. Arutasime selle üle, kuidas meie eluviis loodust mõjutab.
#000006
Kooliaasta algus on alati tore! Sellel sügisel kooli tulles oli lastel eriti põnev uudistada peenrakaste. Kevadel sai sinna külvatud seemneid ja istutatud taimi ning ka kartulid maha pandud. Nüüd on aeg saaki koristada. Aitäh suvise linnalaagri lastele ja õpetajatele, kes taimi kastsid ja nende eest hoolitsesid! 4.a pani kevadel maha viis kartulimugulat , nüüd oli ilusaid suuri kartuleid lausa 65.
#000007